News Update: Netflix สมาชิกโตเกินคาด แต่ผลประกอบการพลาดเป้า ยืนยันเข้าธุรกิจเกม - FINNOMENA
Netflix รายงานผลประกอบการไตรมาสที่สองต่ำกว่าการคาดการณ์ ในขณะที่รายได้ของบริษัทสูงกว่าประมาณการเล็กน้อย พร้อมยืนยันการขยายธุรกิจไปสู่ตลาดเกมมากยิ่งขึ้น
9 ส.ค. 2564

Netflix รายงานผลประกอบการไตรมาสที่สองต่ำกว่าการคาดการณ์ ในขณะที่รายได้ของบริษัทสูงกว่าประมาณการเล็กน้อย พร้อมยืนยันการขยายธุรกิจไปสู่ตลาดเกมมากยิ่งขึ้น
ข้อมูลการรายงานของบริษัทเทียบกับการคาดการณ์:
กำไรต่อหุ้น (EPS): $2.97 เทียบกับ $3.16 ที่คาดการณ์ไว้ ตามการสำรวจของนักวิเคราะห์ Refinitiv
รายได้: 7.34 พันล้านดอลลาร์ เทียบกับ 7.32 พันล้านดอลลาร์ ที่คาดการณ์ไว้ตามข้อมูลจาก Refinitiv
การเพิ่มขึ้นของสมาชิกแบบชำระเงินทั่วโลก: 1.54 ล้าน เทียบกับ 1.19 ล้าน ที่คาดการณ์ไว้ตามข้อมูลจาก Street Account
สำหรับการคาดการณ์ไตรมาสที่สาม Netflix กล่าวว่า คาดว่าจะมีการเพิ่มขึ้นสุทธิของสมาชิก 3.5 ล้านคน ในขณะที่นักลงทุนคาดการณ์ว่าจะมีการเพิ่มขึ้นสุทธิของสมาชิกกว่า 5.46 ล้านคนในไตรมาสที่สามตามข้อมูลจาก Street Account การมองโลกในแง่ดีส่วนใหญ่มาจากเนื้อหาคอนเทนต์ของ Netflix ในครึ่งหลังของปีนี้และปีหน้า
บริษัทยังยืนยันด้วยว่ากำลังเตรียมตัวเข้าสู่ตลาดเกม ซึ่งเกมดังกล่าวจะรวมอยู่ในการสมัครสมาชิกของ Netflix โดยไม่มีค่าใช้จ่ายเพิ่มเติม และเบื้องต้นจะเน้นไปที่เกมมือถือ
อย่างไรก็ตาม Netflix ยังคงเผชิญกับแรงกดดัน เนื่องจากปีที่แล้วผู้บริโภคอยู่ท่ามกลางการระบาดใหญ่ของโควิด-19 ทำให้ระบบออนไลน์เข้ามามีบทบาทมากขึ้น รวมทั้งต้องการความบันเทิงมากขึ้น Netflix กล่าวว่าในไตรมาสที่สอง การมีส่วนร่วมต่อครัวเรือนของสมาชิกลดลงเมื่อเทียบกับปีที่แล้ว แต่ยังคงเพิ่มขึ้น 17% เมื่อเทียบกับไตรมาสที่สองของปี 2019
ที่มา: CNBC
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
Nexflix
ผลประกอบการ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA